CELEX: 32017D1438
Language: el
Date: 2017-08-04 00:00:00
Title: Εκτελεστική απόφαση (ΕΕ) 2017/1438 της Επιτροπής, της 4ης Αυγούστου 2017, για την τροποποίηση της απόφασης 2007/131/ΕΚ σχετικά με την έγκριση εναρμονισμένης χρήσης του ραδιοφάσματος για εξοπλισμό τεχνολογίας υπερευρείας ζώνης στην Κοινότητα [κοινοποιηθείσα υπό τον αριθμό C(2017) 5456] (Κείμενο που παρουσιάζει ενδιαφέρον για τον ΕΟΧ )

8.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 205/89
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/1438 ΤΗΣ ΕΠΙΤΡΟΠΉΣ
   της 4ης Αυγούστου 2017
   για την τροποποίηση της απόφασης 2007/131/ΕΚ σχετικά με την έγκριση εναρμονισμένης χρήσης του ραδιοφάσματος για εξοπλισμό τεχνολογίας υπερευρείας ζώνης στην Κοινότητα
   
      
         [κοινοποιηθείσα υπό τον αριθμό C(2017) 5456]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος) (1), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Η απόφαση 2007/131/ΕΚ της Επιτροπής (2), εναρμονίζει τους τεχνικούς όρους για ραδιοεξοπλισμό που βασίζεται σε τεχνολογία υπερευρείας ζώνης («UWB») στην Ένωση. Η απόφαση αυτή εξασφαλίζει ότι το ραδιοφάσμα είναι διαθέσιμο σε ολόκληρη την Ένωση υπό εναρμονισμένους όρους, εξαλείφει τα εμπόδια για την υιοθέτηση της τεχνολογίας UWB και δημιουργεί μια πραγματική ενιαία αγορά για τα συστήματα UWB με σημαντικές οικονομίες κλίμακας και οφέλη για τους καταναλωτές.
            
         
               (2)
            
            
               Σύμφωνα με την απόφαση αριθ. 676/2002/ΕΚ, η Επιτροπή απηύθυνε προς την Ευρωπαϊκή Διάσκεψη Ταχυδρομικών και Τηλεπικοινωνιακών Οργανισμών («CEPT») μόνιμη εντολή για τις συσκευές μικρής εμβέλειας με σκοπό την επικαιροποίηση του παραρτήματος της απόφασης 2006/771/ΕΚ της Επιτροπής (3) σε συνάρτηση με τις τεχνολογικές εξελίξεις και τις εξελίξεις της αγοράς στον τομέα των συσκευών μικρής εμβέλειας. Στις 2 Ιουλίου 2014, στην έκτη επιστολή καθοδήγησης (4) στο πλαίσιο της εν λόγω εντολής, η Επιτροπή κάλεσε την CEPT να επανεξετάσει και άλλες ισχύουσες αποφάσεις σχετικά με τις συσκευές μικρής εμβέλειας, όπως την απόφαση 2007/131/EΚ για συσκευές μικρής εμβέλειας που βασίζονται σε τεχνολογία υπερευρείας ζώνης (UWB).
            
         
               (3)
            
            
               Η CEPT κατέληξε στο συμπέρασμα ότι, όσον αφορά τις συσκευές μικρής εμβέλειας που βασίζονται σε τεχνολογία υπερευρείας ζώνης (UWB), πρέπει να επικαιροποιηθούν ορισμένες παραπομπές σε εναρμονισμένα πρότυπα στην απόφαση 2007/131/ΕΚ.
            
         
               (4)
            
            
               Συνεπώς, η απόφαση 2007/131/ΕΚ θα πρέπει να τροποποιηθεί.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ραδιοφάσματος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 2 της απόφαση 2007/131/ΕΚ το σημείο 11) αντικαθίσταται από το ακόλουθο κείμενο:
   
      
                  «11)
               
               
                  “συνολική φασματική πυκνότητα ισχύος”, ο μέσος όρος των τιμών μέσης φασματικής πυκνότητας ισχύος μετρούμενων σε σφαίρα που περικλείει το σενάριο μέτρησης με ανάλυση τουλάχιστον 15 μοιρών. Η λεπτομερής διάταξη μέτρησης περιέχεται στο πρότυπο ETSI EN 302 065-4·».
               
            
   Το παράρτημα τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Αυγούστου 2017.
      
         
            Για την Επιτροπή
         
         Mariya GABRIEL
         
            Μέλος της Επιτροπής
         
      
   
   
      (1)  ΕΕ L 108 της 24.4.2002, σ. 1.
   
      (2)  Απόφαση 2007/131/ΕΚ της Επιτροπής, της 21ης Φεβρουαρίου 2007, σχετικά με την έγκριση εναρμονισμένης χρήσης του ραδιοφάσματος για εξοπλισμό τεχνολογίας υπερευρείας ζώνης στην Κοινότητα (ΕΕ L 55 της 23.2.2007, σ. 33).
   
      (3)  Απόφαση 2006/771/ΕΚ της Επιτροπής, της 9ης Νοεμβρίου 2006, σχετικά με την εναρμόνιση της χρήσης ραδιοφάσματος από συσκευές μικρής εμβέλειας (ΕΕ L 312 της 11.11.2006, σ. 66).
   
      (4)  RSCOM 13-78rev2
   
      ΠΑΡΑΡΤΗΜΑ
      Το παράρτημα της απόφασης 2007/131/ΕΚ τροποποιείται ως εξής:
      
                  1)
               
               
                  το σημείο 5.1 τροποποιείται ως εξής:
                  
                              α)
                           
                           
                              στο πρώτο εδάφιο πρώτη περίπτωση, η δεύτερη περίπτωση αντικαθίσταται από το ακόλουθο κείμενο:
                              
                                          «—
                                       
                                       
                                          Ο πομπός διαθέτει TPC με δυναμικό φάσμα 10 dB, όπως περιγράφεται στο εναρμονισμένο πρότυπο ETSI EN 302 065-4 για συσκευές ανίχνευσης υλικών.»·
                                       
                                    
                        
                              β)
                           
                           
                              το δεύτερο εδάφιο αντικαθίσταται από το ακόλουθο κείμενο:
                              «Οι εκπομπές που προέρχονται από συσκευές ανίχνευσης υλικού, οι οποίες επιτρέπονται δυνάμει της παρούσας απόφασης, διατηρούνται εντός ελάχιστων ορίων και, σε κάθε περίπτωση, δεν υπερβαίνουν τα όρια πυκνότητας e.i.r.p. που αναφέρονται στον παρακάτω πίνακα. Διασφαλίζεται η συμμόρφωση με τα όρια του παρακάτω πίνακα για τις μη σταθερές εγκαταστάσεις (εφαρμογή B), η δε συσκευή είναι τοποθετημένη σε αντιπροσωπευτική διάταξη του προς διερεύνηση υλικού (π.χ. αντιπροσωπευτικό τοίχωμα, όπως ορίζεται στα πρότυπα ETSI EN 302 065-4).»·
                           
                        
                              γ)
                           
                           
                              η υποσημείωση (1) του πίνακα αντικαθίσταται από το ακόλουθο κείμενο:
                              
                                          «(1)
                                       
                                       
                                          Οι συσκευές που χρησιμοποιούν μηχανισμό Listen Before Talk (LBT), όπως αυτός περιγράφεται στο εναρμονισμένο πρότυπο ETSI EN 302 065-4, επιτρέπεται να λειτουργούν σε φάσμα συχνοτήτων 2,5 έως 2,69 και 2,9 έως 3,4 GHz, με ανώτατη μέση φασματική πυκνότητα ισχύος – 50 dBm/MHz.»·
                                       
                                    
                        
            
                  2)
               
               
                  το σημείο 5.2 τροποποιείται ως εξής:
                  
                              α)
                           
                           
                              η παράγραφος 2 αντικαθίσταται από το ακόλουθο κείμενο:
                              
                                          «2.
                                       
                                       
                                          Οι εκπομπές που προέρχονται από συσκευές BMA διατηρούνται εντός ελάχιστων ορίων και, σε κάθε περίπτωση, δεν υπερβαίνουν τα ανώτατα όρια ισχύος σύμφωνα με τον παρακάτω πίνακα, η δε συσκευή είναι τοποθετημένη σε αντιπροσωπευτικό τοίχωμα, όπως ορίζεται στα πρότυπα ETSI EN 302 065-4.»·
                                       
                                    
                        
                              β)
                           
                           
                              η υποσημείωση (1) του πίνακα αντικαθίσταται από το ακόλουθο κείμενο:
                              
                                          «(1)
                                       
                                       
                                          Οι συσκευές με μηχανισμό Listen Before Talk (LBT), όπως αυτός περιγράφεται στο εναρμονισμένο πρότυπο ETSI EN 302 065-4, επιτρέπεται να λειτουργούν σε φάσμα συχνοτήτων 1,215 έως 1,73 GHz με ανώτατη μέση φασματική πυκνότητα ισχύος – 70 dBm/MHz, καθώς και σε 2,5 έως 2,69 και 2,7 έως 3,4 GHz με ανώτατη μέση φασματική πυκνότητα ισχύος – 50 dBm/MHz.».